stanford-oval/wikipedia huggingface dataset:
טלפון חכם
מערכות הפעלה > iOS

עם הופעת האייפון הראשון בשנת 2007, הציגה חברת אפל את מערכת ההפעלה לטלפון החדש, מערכת שנקראה iPhone OS (ראשי תיבות של iPhone Operating System – מערכת ההפעלה לאייפון) המבוססת על Mac OS X. נכון להיום, היא מערכת ההפעלה של המכשירים מבית אפל וביניהם ה-אייפוד טאץ', האייפון והאייפד. ביוני 2010 בעקבות יציאת ה-iPad שונה שמה של המערכת ל-iOS. בהיותה מערכת המיועדת למכשירים ניידים עם ממשק מגע, המערכת בעלת אופטימיזציה גבוהה עם החומרה ובשל כך מציגה ביצועים גבוהים גם במכשירים בעלי מפרט נמוך יחסית.
הגרסה האחרונה (נכון ל-6 במאי 2021): 15.5.1
מערכות הפעלה > אנדרואיד

Android OS זוהי מערכת הפעלה הנפוצה מבית גוגל, המערכת הפופולרית בעולם אשר נמצאת נכון למרץ 2022 בגרסה מספר 12. במקור, נבנתה המערכת לטלפונים חכמים בעלי מסך מגע (כמו ה-Google Nexus, HTC One, סדרת סמסונג גלקסי S ועוד), פאבלטים וטאבלטים. הפאבלט (מכשיר סלולרי גדול במיוחד) כולל גם עט כתיבה מתקדם כשיטת קלט נוספת. בנוסף למכשירים אלו, קיימים גם מכשירים שאינם מקיימים תקשורת סלולרית (בדומה לאייפוד) כמו ה-Archos 5 ונגן הגלאקסי WIFI של סמסונג. למעשה, כמעט כל מכשיר טלפון אנדרואיד ללא קו יכול לשמש כמכשיר מולטימדיה או כמחשב כף יד.
מערכות הפעלה > מערכות הפעלה שפיתוחן הופסק > PalmOS / webOS

ה-PalmOS, ולאחריה ה-webOS פותחו על ידי Palm. ‏ webOS, המבוססת על מערכת ההפעלה לינוקס, נרכשה על ידי חברת HP כמערכת הפעלה לטלפונים חכמים, מחשבי לוח ואפילו מחשבים רגילים. ב-18 באוגוסט 2011 הודיעה HP כי היא מפסיקה לחלוטין את פיתוח מערכת ההפעלה webOS, ולא תשתמש בה יותר במוצרים שלה. HP מכרה את webOS לחברת LG אלקטרוניקה בשנת 2013.
מערכות הפעלה > מערכות הפעלה שפיתוחן הופסק > סימביאן

מערכת הפעלה ישנה אשר הייתה מערכת נפוצה לטלפונים חכמים, אך כיום אינה מיוצרת במכשירים חדשים. ישנם שני סוגי מערכות הפעלה סימביאן נפוצות:
S60 שהיו בטלפונים חכמים של נוקיה, סמסונג, סנדו ו-סימנס
Symbian UIQ התומכת בשימוש במסכי מגע גדולים וסטיילוס. היצרניות שהשתמשו במערכת הפעלה זו הן סוני-אריקסון, מוטורולה ונוקיה. כיום נוקיה משתמשת במערכת ה-Windows Phone למכשיריהם החדשים.
מערכות הפעלה > מערכות הפעלה שפיתוחן הופסק > Windows Mobile

Windows Mobile היא מערכת ותיקה שהייתה נפוצה בעיקר בטלפונים חכמים ומחשבי כף יד. גרסתה האחרונה היא Windows Mobile 6.5.5. המחליפה של המערכת היא Windows Phone הנפוצה בטלפונים החכמים של נוקיה ו-HTC, וכן במכשירים חכמים זולים יותר. Windows Mobile כללה ממשק עם אלמנטים בעיצוב שלקוחים מהגרסה הרגילה (Microsoft Windows). המערכת כללה מסך בית עם קיצורים וגרפים ומסך התחל (תפריט) עם כל האייקונים והתוכנות. חלק גדול מהטלפונים החכמים בעלי מערכת הפעלה Windows Mobile הם יותר PDA עם יכולות סלולריות מאשר טלפון עם יכולות PDA ולכן מכשירים אלה כוללים גם מסך מגע גדול. בנוסף, ישנם טלפונים המשתמשים ב-Windows Mobile ללא מסך מגע. החברות המשתמשות ב-Windows Mobile הן HTC, מוטורולה, סמסונג, i mate jam, i-mate, בנקיו-סימנס, PalmOne ונוקיה.
מערכות הפעלה > מערכות הפעלה שפיתוחן הופסק > Windows Phone

מערכת ההפעלה הניידת של מיקרוסופט. המערכת כוללת ממשק חדשני, מעוצב ומהיר יותר, ומתמקדת בפשטות, הפעלה, מהירות ואופטימיזציה עבור החומרה. המערכת הוכרזה לראשונה בשנת 2010.
החברות המשתמשות במערכת הן בעיקר HTC, סמסונג ונוקיה (כיום "מיקרוסופט מובייל").
הגרסה האחרונה של המערכת היא Windows 10 Mobile שהוכרזה בשנת 2015.
התמיכה לגרסה 10 של המערכת הופסקה ב-10 בדצמבר 2019.
יצרנים

חברות רבות מייצרות טלפונים חכמים, ארבע החברות המובילות במכירתם הן: סמסונג,שיאומי, אפל, אופו
עוד חברות שמייצרות טלפונים חכמים: ZTE,‏ LG אלקטרוניקה, לנובו, ASUS, גוגל,‏ HTC,‏ One Plus ובלקברי. חלק מחברות אלו, כגון נוקיה בעבר, גוגל ואפל, פיתחו גם את מערכות ההפעלה שלהן. לעומתן, חברות אחרות משתמשות במערכות הפעלה שפותחו על ידי אחרות, כגון מערכת ההפעלה אנדרואיד של גוגל או Windows Phone של מיקרוסופט.
מעמדו של הטלפון החכם

רובם המוחלט של ילדי דור ה-Z[דרושה הבהרה] משתמשים במכשיר הטלפון החכם לגלישה יום-יומית ברשתות החברתיות המקוונות. סקרים עדכניים מצביעים על נתון לפיו ל-95% מבני הנוער בארצות הברית ישנה נגישות למכשיר טלפון חכם. אחוזים דומים ואף גבוהים יותר (97%) מתועדים גם בקרב בני נוער ישראלים. כאשר בישראל, הגיל הממוצע בו הילד מקבל את הסמארטפון הראשון שלו נע בין גיל 8 לגיל 10. רובם המוחלט של בני הנוער, לפחות 92%,[דרושה הבהרה] משתמשים בטלפון החכם באופן יומיומי לגלישה ברשתות חברתיות מקוונות, וכמעט מחצית מתוכם מרגישים שהם מחוברים לרשתות החברתיות כל הזמן.
הטלפון החכם תופס מקום מרכזי בחיי היומיום של המשתמש בו. עמד על כך שופט בית המשפט העליון, יצחק עמית, בעת שדן בערעור של אדם שהורשע בשוד טלפונים סלולריים:
גניבה ושוד של טלפון סלולרי אינם כגניבה ושוד של כסף או של חפץ אחר. הסמארטפון הפך זה מכבר לידידו הטוב של האדם. דומה כי לא תהא זו הפרזה לומר כי בטלפון הסלולרי טמון סיפור חייו של האדם בהאידנא, באשר אצורים בתוכו רגעים וזכרונות משמעותיים מחייו של אדם, לצד מידע ופרטים חיוניים לתפקודו היומיומי – תמונות של עצמו ושל יקיריו, כתובות ומספרי טלפון של קרובים ומכרים, יומן, פתקי תזכורות ולוח שנה, ועוד. לא כל אדם מגבה את תוכן המכשיר "בענן" ושחזור הפרטים לעיתים אינו אפשרי ולעיתים כרוך במשאבי זמן וממון.
בין אם הדבר רצוי ובין אם לאו, לא ניתן להתכחש למעמד שתפס הסמארטפון בחיי חלקים נכבדים בציבור. כאמור, הסמארטפון משמש גם כמחשב, גם כמצלמה, גם כטלפון ועוד פונקציות רבות, בגינם נתפס המכשיר בעיני רבים ל"צינור" אל העולם שבחוץ, ואף לפלטפורמה באמצעותה אנשים מנהלים מערכות יחסים חברתיות. מכאן הקשר העמוק, לעיתים עד כדי תלות, בין בעל המכשיר לסמארטפון שלו. לא ייפלא כי מחקרים עדכניים מלמדים כי חלקים ניכרים באוכלוסייה סובלים מרמות משתנות של חרדה מאובדן המגע עם הטלפון הסלולרי, מהפחד שלא להיות זמין. התופעה מוכרת כיום כ"נומופוביה" ("No-Mobile-Phone Phobia"). גם אם אין הדברים מגיעים כדי פוביה או חרדה כהגדרתם ב-DSM (ספר האבחנות הפסיכיאטריות האמריקאי), יש להכיר בכך שאובדן טלפון סלולרי, על אחת כמה וכמה גניבה של טלפון סלולרי, עשויה לגרום לקורבן תופעות של אי שקט ודחק.
נוסף על אובדן הנגישות והחרדה המתלווה לכך, גנבת טלפון סלולרי מהווה גם חדירה למתחם פרטי ביותר של האדם. הסמארטפון הוא מעין כספת ניידת המכילה תמונות, לעיתים תמונות רגישות, התכתבויות אישיות ומידע פרטי, ולעיתים אף סודי, אשר מעצימים את החרדה מן הגניבה. מרבית המכשירים הסלולריים הנמכרים כיום, הם "מכשירים חכמים", שמהווים לרוב גם שער כניסה לשלל נכסיו הדיגיטליים של האדם – חשבון דואר אלקטרוני, חשבון פייסבוק ורשתות חברתיות נוספות, אפליקציות עם גישה לחשבון הבנק וכיוצא באלה. ההתקדמות הטכנולוגית מן העת האחרונה, אף הופכת את המכשיר הסלולרי לאמצעי תשלום המכונה "ארנק דיגיטלי", אשר מחליף בהדרגה את כרטיסי האשראי הקשיחים. גם בהנחה שהגנב הישראלי הממוצע אינו מעוניין בתוכנו של המכשיר הסלולרי, די בידיעה כי הגניבה עלולה להביא גם לסחיטה או להפצת מידע ותוכן אישי ורגיש, כדי להעצים את החרדה ואת תחושת אובדן השליטה של קרבן הגניבה.
ראו גם

Tablet PC
מחשב כף יד
קוד QR
E-learning
השפעות בריאותיות של קרינת טלפון סלולרי
טלפון סלולרי טיפש
הערות שוליים

↑  יאיר מור, ‏מכירות הסמארטפונים שברו את השיא, ואיזו חברה מכרה הכי הרבה?, באתר ‏מאקו‏, 28 בינואר 2014
↑  איתי מקמל, ממתינים לעדכון Windows 10 Mobile? לא לפני תחילת 2016, באתר TGspot, ‏18 בדצמבר 2015
↑  אילן גלר, מיקרוסופט: מפסיקים לעדכן את Windows 10 Mobile, עברו ל-iPhone או אנדרואיד, באתר TGspot, ‏19 בינואר 2019
1 2  "Teens, Social Media & Technology 2018". Pew Research Center: Internet, Science & Tech (באנגלית אמריקאית). 2018-05-31. נבדק ב-2018-12-03.
↑  רוזנברג חננאל, מדיה, ילדים ובני נוער: נתוני צריכה, הרגלי שימוש ופרקטיקות חברתיות., בתוך: ר' מן וא' לב-און (עורכים), התקשורת בישראל 2015: סדרי יום, שימושים ומגמות (פרק 6). אריאל: המכון לחקר מדיה חדשים. זמין ב: http://aunmedia.org/mediareport2015
↑  ע"פ 8627/14 נתן דבראש דביר נ' מדינת ישראל, ניתן ב־14 ביולי 2015
| טלפוניה |
| --- | --- | --- |
| מכשירים | מכשיר טלפון  • טלפון סלולרי • טלפון חכם • טלפון חירום מובנה ברכב • טלפון ציבורי • טלפון רייס |  |
| אמצעי תשלום | אסימון • כרטיס חיוג |  |
| מספרי טלפון | מספר טלפון • קידומת טלפון • קידומת טלפון בין-לאומית • קידומת טלפון בישראל • ניידות מספרים • ספר טלפונים |  |
| טלפוניה | PSTN • ISDN • ADSL • SS7 • מרכזייה |  |
| סלולר | תקשורת סלולרית • טלפון סלולרי • נדידה |  |
| תקן טכנולוגיית תקשורת סלולר | קדם דור 0G • דור ראשון 1G • דור שני 2G • דור שלישי 3G • דור רביעי 4G • דור חמישי 5G |  |
| טלפון מבוסס אינטרנט | טלפוניית IP‏ • SIP‏ • H.323‏ • ‏VoIP • ‏Vocoder |  |
| --- | --- |
בקרת זהויות :  NLI: 987007535271605171  BNE: XX5263363  BnF: cb15561010h (data)  GND: 4845922-7  LCCN: sh2007006251  NDL: 01155746  NKC: ph556910 
מכשיר ה"סיימון" של IBM, הנחשב לטלפון החכם הראשון
אנדרואיד 2.2 – גרסה ישנה של מערכת ההפעלה לטלפונים חכמים מבית גוגל, אשר שוחררה בשנת 2010
תמונה מממשק המשתמש במערכת ההפעלה PalmOS\WebOS
נוקיה N8 עם מערכת ההפעלה סימביאן
טלפון Samsung Omnia 7, המריץ את מערכת ההפעלה של מיקרוסופט Windows Phone 7
שיטת המקל והגזר

המקל והגזר כדימוי
הגזר מסמל תמריצים המעודדים התנהגות רצויה והמקל מייצג ענישה שנועדה להפחית התנהגות בלתי רצויה.
שיטת המקל והגזר – כינויה של שיטת שכנוע וחינוך המתבססת על מתן תגמול עבור התנהגות רצויה, וענישה בעקבות התנהגות בלתי רצויה. שיטה זו מתבססת על הנעה חיצונית: המקל מסמל את חלק הענישה, והגזר – את חלק התמריצים.
מקור השיטה אינו מהשפה העברית, אך ישנם שהפכו את משמעות הסימולים בעברית, כך שהמקל – מלשון "הקלה", הוא התמריץ החיובי, והגזר – מלשון "גזירה", הוא העונש.
רציונל השיטה

הרעיון העקרוני העומד מאחורי השיטה הוא כי אין די באחת מן הפעולות (המקל או הגזר) כדי להפעיל כראוי את מבצע הפעולה, וזאת משום שאם יופעל רק החלק השלילי (המקל), הדבר עלול להביא לאנטגוניזם כלפי המפעיל, ואם יופעל רק התמריץ החיובי, הדבר כשלעצמו איננו מספק, בשל חוסר המחויבות מצד הפועל לביצוע העניין.
בכללות בחינוך השיטה מקובלת, וניתן לראותה לדוגמה במורים הנותנים תמריצים לתלמידים מצטיינים אך מאידך, במידת הצורך, מורידים ציונים לתלמידיהם הכושלים במבחנים ותעודות.
ביהדות

רעיון דומה מובא כבר בדברי הנביא זכריה, במשל הרועים שלו: "ואקח לי שני מקלות: לאחד קראתי נועם ולאחד קראתי חובלים".
יש סימוכין לשיטה זו בדברי חז"ל (מסכת סוטה דף מז) "לעולם תהא שמאל דוחה וימין מקרבת". הדבר נאמר אודות גיחזי וישו שיצאו לתרבות רעה ועל-פי פרשנות הגמרא הדבר אירע משום שהורחקו בשתי ידיים ללא כל תמריץ חיובי לשנות את מעשיהם.
ראו גם

תורת הגמול
הערות שוליים

↑  זכריה יא, ז
רוד סטיוארט

| --- | --- |

 לידה:  10 בינואר 1945 (בן 80) לונדון, הממלכה המאוחדת 
 שם לידה:  Roderick David Stewart 
 שם במה:  Rod Stewart 
 מוקד פעילות:  הממלכה המאוחדת 
 תקופת הפעילות:  מ-1961 
 סוגה:  רוק, מוזיקת פופ, רית'ם אנד בלוז, בלוז רוק, מוזיקת הגל החדש 
 סוג קול:  טנור 
 שפה מועדפת:  אנגלית 
 כלי נגינה:  גיטרה, מפוחית פה 
 חברת תקליטים:  האחים וורנר רקורדס, מרקורי רקורדס, קפיטול רקורדס, אטלנטיק רקורדס, וורנר רקורדס 
 בן או בת זוג:  אלנה סטיוארט (1979–1984) רייצ'ל האנטר (1990–2006) פני לנקסטר (2007–?)  Kelly Emberg (1983–1990) 
 צאצאים:  קימברלי סטיוארט, ליאם סטיוארט, רני סטיוארט, שון סטיוארט, רובי סטיוארט 
 פרסים והוקרה:  היכל התהילה של הרוק אנד רול (1994)  כוכב בשדרת הכוכבים בהוליווד  Knight Bachelor  מפקד במסדר האימפריה הבריטית 
 www.rodstewart.com
 פרופיל ב-IMDb
 
רוד סטיוארט בהופעה חיה בפריז, 1986
רודריק דייוויד "רוד" סטיוארט (באנגלית: Roderick David "Rod" Stewart; נולד ב-10 בינואר 1945) לאב סקוטי ואם אנגליה, הוא זמר ומוזיקאי בריטי-סקוטי, בעל עיטור מסדר האימפריה הבריטית.
סטיוארט בולט כזמר בעל קול צרוד וייחודי, אשר החל את דרכו בסוף שנות ה-60 עם הצטרפותו להרכב של ג'ף בק, ולאחר מכן עם להקת "Faces". בשנת 1969 פנה לקריירת סולו מצליחה הנמשכת עד היום.
לאורך הקריירה שפיתח סטיוראט לאורך קרוב לחמישה עשורים, הצליח להוציא מספר סינגלים שהפכו ללהיטי ענק בינלאומיים. בבריטניה זכה סטיוארט למרבית הצלחתו, ועד כה הגיעו 6 מאלבומיו לפסגת מצעדי המכירות, 62 מהסינגלים שהוציא הפכו ללהיטים, כש-24 מתוכם הגיעו לראשי מצעדי הפזמונים ו-6 מהם הגיעו אל המקום הראשון.
על פי בדיקה משוערת שערכה רשת ה-BBC, מכר סטיוראט עד היום למעלה מרבע מיליארד אלבומים, עובדה ההופכת אותו לאחד מהזמרים הנמכרים ביותר בעולם. שירו הנמכר ביותר היה בשנת 1978 "Da Ya Think I'm Sexy?".
ראשית חייו

סטיוארט הוא הצעיר מבין חמישה ילדים. משפחתו ממוצא סקוטי, ורוד הוא היחיד מביניהם שנולד באנגליה. אביו, רוברט סטיוארט, השתקע בצפון העיר לונדון והיה בעל סוכנות ידיעות בשותפות שני אחיו ושתי אחיותיו. כילד היה לו תחביב - הרכבת דגמי רכבות. בגיל 11 החל לנגן בגיטרה. בצעירותו עבד סטיוארט לפרנסתו כחופר קברים וכתחביב היה חבר במספר מועדוני כדורגל.
קריירה > שנות ה-60

עם התבגרותו בראשית שנות ה-60, הצטרף לזמר הפולק וויז ג'ונס, ועמו יצא למסע הופעות שנדד ברחבי אירופה.
בשנת 1962 סייע סטיוארט כסולן בגיבוש הרכבו המוזיקלי של ריי דייוויס, שזכה לאחר מכן להצלחה כלהקת הקינקס. סטיוארט נדחה מהלהקה, עקב תלונות על קולו. עובדה זו לא פגעה ביחסיו עם מוביל הלהקה שעימו שיחק באותה קבוצת כדורגל באותה העת.
בשנת 1964 הצטרף ללהקתו של ג'ימי פאוול כזמר וכנגן מפוחית, יחד הקליטה הלהקה סינגל אחד. בתקופה זו, מצא אותו המוזיקאי לונג ג'ון בלדרי והזמין אותו להצטרף ללהקת "ההוצ'י קוצ'י מאן", עימם הקליט את הסינגל "Good Morning Little Schoolgirl". בהמשך שינתה הלהקה את שמה ל"Steampacket", הקליטה שירים (שיצאו רק בשנת 1970) והפכה בקיץ 1965 ללהקת החימום במסע הופעותיה של להקת הרולינג סטונז. בראשית שנת 1966 התפרקה הלהקה, וסטיוארט הצטרף כסולן ללהקת "Shotgun Express". הלהקה הספיקה להקליט סינגל אחד לפני שהתפרקה, וחבריה הקימו הרכבים חדשים ובראשם פליטווד מק ששניים מחבריה מיק פליטווד ופיטר גרין היו חברי "Shotgun Express".
באותה העת הצטרף סטיוארט כסולן להרכב שהקים המוזיקאי ג'ף בק. ההרכב, שהוציא את אלבומו הראשון בשנת 1968 ונקרא "אמת", הפך ללהיט הן באירופה ובריטניה והן בארצות הברית. אלבומו השני של ההרכב "Beck-Ola" הפך גם הוא להצלחה ונחשב לפורץ דרך, אך הלהקה לא האריכה ימים והתפרקה לאחר הוצאתו.
קריירה > שנות ה-70 וה-80

בין השנים 1969 ל-1975 היה סטיוארט חבר בלהקת "Faces" במקביל לקריירת הסולו השלו. הלהקה הוציא את אלבומה הראשון "First Step" ב-1970 ושנה אחר כך הוציא סטיוארט את אלבום הסולו השלישי שלו "Every Picture Tells a Story", שכלל את הלהיט "Maggie May", והלהקה הוציא את אלבומה השני "Long Player" ומיד אחריו אלבום שלישי "A Nod Is As Good As a Wink... to a Blind Horse". האלבום האחרון של הלהקה "Ooh La La" יצא ב-1973 וסטיוארט ערך איתה סיבוב הופעות עולמי.
ב-1975 להקת "Faces" התפרקה וסטיוארט עבר לגור בלוס אנג'לס. הוא חתם על חוזה הקלטות עם חברת "וורנר רקורדס" והוציא את האלבום "Atlantic Crossing", שכלל את הלהיט "Sailing" שיצא כסינגל ושהה בראש מצעד הפזמונים הבריטי במשך 4 שבועות.
בשנת 1981 הוא הוציא את הסינגל "Young Turks".
בשנת 1983, הוציא סטיוארט את האלבום "Body Wishes" שכלל את הסינגל "Baby Jane", שהגיע למקום הראשון במצעדי הפזמונים בבריטניה ואירופה. בעקבותיו יצא לסיבוב הופעות עולמי, כולל שתי הופעות באצטדיון רמת גן ביולי. בהופעה הראשונה אנשים בקהל זרקו פחיות משקה לעבר הבמה, וסטיוארט עזב בזעם בלי לבצע הדרן. פחיות המשקה "שנדי" של חברת טמפו, חלקו בהופעה בחינם כקידום מכירות לאחר שסטיוארט גיוס כפרזנטור של המותג. מסע הפרסום כלל מודעות בעיתונות עם תמונתו ופרסמות ברדיו בו בחורה אומרת את המשפט "אוי, רוד, אני צמאה לשנדי שלך" והוא כביכול עונה "אני צמא לשנדי שלך".
בשנת 1984 הוציא את האלבום "Camouflage" בו הוא שוב שיתף פעולה עם ג'ף בק.
בשנת 1986, הוציא סטיוארט את האלבום "Every Beat of My Heart" שאותו הפיק בוב אזרין. במסגרת מסע הופעות לקידום האלבום, היה אמור להגיע גם לישראל, אך לבסוף ההופעה בוטלה.
קריירה > 1988–1994

ב־1988 הוציא סטיוארט את האלבום "Out of Order" (אנ'), שכלל את הלהיטים ‏"List in You", ‏"Forever Young", ‏"Crazy About Her" ו־‏"My Heart Can't Tell You No". ‏"Forever Young" היה חידוש לא מודע לשיר של בוב דילן (ראו "צעיר לנצח") — שני האמנים הגיעו להסכם על חלוקת תמלוגים. ‏"Forever Young" היה מועמד לגראמי ב־1989 בקטגוריית "ביצוע הרוק הטוב ביותר — גברים".
ב־1991 ראה אור אלבומו "Vagabond Heart" (אנ'). הסינגלים "Rhythm of My Heart" ו־‏"The Motown Song" הגיעו לעשירייה הראשונה במצעד בילבורד הוט 100. באותה שנה הקליט גרסה ללהיטו של אלטון ג'ון "Your Song", לרגל הוצאת אלבום המחווה "Two Rooms: Celebrating the Songs of Elton John & Bernie Taupin".
ב־1993 זכה בפרס BRIT עבור "תרומה בולטת למוזיקה". באותה שנה הקליט, יחד עם סטינג ועם בריאן אדמס את השיר "All For Love" לפסקול הסרט שלושת המוסקטרים – הסינגל הגיע למקום הראשון בארצות הברית, ולמקום השני בבריטניה.
ב־1994 נכנס סטיוארט להיכל התהילה של הרוק אנד רול, בהצגתו של ג'ף בק.
ב־31 בדצמבר שנה זו הופיע בהופעה ללא תשלום בחוף קופקבנה בריו דה ז'ניירו לפני 3.5 מיליון בני אדם. עבור הופעה זו נכנס סטיוארט לספר השיאים של גינס על עריכת "מופע הרוק ללא תשלום הגדול ביותר בהיסטוריה".
קריירה > שנות ה-2000

בשנת 2005 הוציא סטיוארט את החלק הרביעי והאחרון בסדרת האלבומים בהם חידש שירים אמריקאים ישנים. אלבום זה, שזכה להצלחה אדירה והגיע לראשי מצעדי המכירות, כולל דואטים עם דיאנה רוס וחברו הוותיק אלטון ג'ון. שנה לאחר מכן, שב סטיוארט אל מוזיקת הרוק עם אלבומו "Still the Same... Great Rock Classics of Our Time". באלבום זה חידש סטיוארט שירי רוק מארבעת העשורים האחרונים. האלבום זכה להצלחה אדירה והגיע אל המקום הראשון במצעד המכירות של הבילבורד. בתום שבוע מיציאתו, מכר האלבום 184,000 עותקים. סטיוארט יצא למסע הופעות שבעקבותיו זכה מטעם הבי.בי.סי. בתואר אחד מהמוזיקאים שמכר הכי הרבה אלבומים, וזאת לאחר שמכר לאורך הקריירה שלו למעלה מרבע מיליארד אלבומים.
באוקטובר 2009 הוציא את האלבום "Soulbook" שבעקבותיו יצא לסיבוב הופעות עולמי, כולל הופעה בהיכל נוקיה בתל אביב, ב-30 ביוני 2010. ההופעה הופסקה לאחר שלושה שירים, לאחר שמערכת ההגברה קרסה, והיא חודשה לאחר מספר דקות.
בשנת 2013 יצא אלבומו, “Time” – הראשון שאת שיריו חיבר בעצמו לאחר 15 שנים בהם הקליט בעיקר גרסאות כיסוי.
.
ב-14 ביוני 2017 הופיע סטיוארט בישראל בפעם השלישית, בפארק הירקון בתל אביב.
בינואר 2024 מלאו לרוד סטיוארט 80 - גיל גבורות - עדיין מלא מרץ בתחום המוזיקלי, בשנה שעברה הוציא אלבום הסווינג "swing fever" וסיים סדרת הופעות באולם הקולוסיאום, במלון סיזרס פאלאס, בלאס ווגאס. אגב, שם הופיע כ- 154 פעמים מאז 2011.
חיים אישיים

לרוד סטיוארט היו 7 מערכות יחסים משמעותיות, 3 מתוכן הבשילו לכדי נישואין. הוא אב לשמונה ילדים מחמש נשים שונות.  
בשנת 1975 החל סטיוארט לנהל רומן מתוקשר במשך שנתיים עם השחקנית השוודית בריט אקלנד. ב-1979 נישא לשחקנית והדוגמנית אלנה המילטון. ב-1984 התגרשו בני הזוג. בין השנים 1984 עד 1990 ניהל סטיוארט רומן עם הדוגמנית קלי אמברג. בשנת 1990 הוא התחתן בשנית עם הדוגמנית רייצ'ל האנטר. בני הזוג התגרשו בשנת 2006. בשנת 2007 התחתן סטיוארט בשלישית עם הדוגמנית פני לנקסטרן.
הוא ידוע כאוהד של קבוצות כדורגל, בצעירותו אהד את קבוצת "ארסנל" הלונדונית, כיום את "מנצ'סטר יונייטד" מאנגליה, ו"סלטיק" מסקוטלנד. בנוסף אוהד את הנבחרת הלאומית של סקוטלנד
הערות שוליים

1 2  סער גמזו, עכבר העיר, רוד סטיוארט בישראל: המספרים מאחורי האגדה, באתר הארץ, 29 ביוני 2010
↑  איתמר זהר, רוד סטיוארט הפליג עם השיר הזה הכי רחוק שאפשר, באתר הארץ, 4 ביוני 2017
↑  ביקורות על ההופעה:
שמעון פרנס, הפיספוס, כותרת ראשית, 27 ביולי 1983
מירי פז, רוד סטיוארט לא נתן הדרן - והקהל לא ביקש, דבר, 22 ביולי 1983
דורון רוזנבלום, אצל דוד, על הדשא, כותרת ראשית, 27 ביולי 1983
↑  אילת יגיל, נעים מאוד, רוד, באתר ynet, 3 ביוני 2010
↑  חנו לאשה גולדסטאר, כותרת ראשית, 20 במאי 1987
↑  דני בלושטיין, תקליט חדש -  קלישאות רוק מסחריות, חדשות, 3 ביולי 1984
↑  איציק יושע, רוד סטיוארט – לישראל, חדשות, 7 בספטמבר 1986
↑  טל פרי, רוד סטיוארט מתאושש, מעריב, 10 ביוני 1988
↑  ביצועי הרוק הקוליים – גברים, באתר גראמי, בדיקה אחרונה 21 באוקטובר 2020
↑  פרס BRIT על תרומה בולטת למוזיקה (1993), באתר פרסי המוזיקה הבריטית, בדיקה אחרונה 21 באוקטובר 2020
↑  סטיוארט נכנס ל"היכל התהילה של הרוק אנד רול" (1994), באתר היכל התהילה של הרוק אנד רול, בדיקה אחרונה 21 באוקטובר 2020
↑  קונצרט הרוק הגדול ביותר בהיסטוריה, באתר BBC, ‏31 בדצמבר 2014, בדיקה אחרונה 21 באוקטובר 2020
↑  עכבר העיר, רוד סטיוארט בדרך להופעה בישראל, באתר הארץ, 22 בינואר 2010
↑  ביקורות על ההופעה:
עוד חוזר הניגון: תקלות סאונד בהופעה של רוד סטיוארט, באתר הארץ, 30 ביוני 2010
אמיר שוורץ, ביקורת הופעה: או מיי רוד, באתר כלכליסט, 1 ביולי 2010
שרון קנטור‏, ספינת האהבה: על הופעתו של רוד סטיוארט בישראל, באתר וואלה, 1 ביולי 2010
↑   מייקל האן, הגרדיאן, רוד סטיוארט: “חשבתי שאבדה לי היכולת לכתוב שירים”, באתר הארץ, 22 במאי 2013
↑  ביקורות על ההופעה:
ynet, מפליג בפארק: הצצה להופעה של רוד סטיוארט בישראל, באתר ynet, 14 ביוני 2017
 בן שלו, רוד סטיוארט בתל אביב: חביב ותו לא, ולגמרי נשכח, באתר הארץ, 14 ביוני 2017
סגול 59, עכבר העיר, צילום: אריאל עפרון, רוד סטיוארט בהופעה: לא שכח איך מבדרים, באתר הארץ, 15 ביוני 2017
↑  דורון פרידמן, רוד סטיוארט בן 80: אלו העובדות שלא בהכרח ידעתם על הכוכב האגדי, ישראל היום, 10 בינואר 2025
↑  איתמר זהר, רוד סטיוארט מצפה לילד שביעי בגיל 65, באתר הארץ, 10 באוגוסט 2010
| --- | --- |
בקרת זהויות :  NLI: 987007581663505171  PLWABN: 9810574069705606  BIBSYS: 44469  BNE: XX1022968  BnF: cb13900064c (data)  CiNii: DA16885905  GND: 118618067  ICCU: LIAV142438  ISNI: 0000 0001 1436 8306  LCCN: n50010478  LNB: 000151964  MusicBrainz: a35237a0-4f47-40a6-b6f3-1e786db23402  NDL: 001157401  NKC: ola2003175102  NLA: 35508522  NLK: KAC201947463  NSK: 000062304  NTA: 069926751  RERO: 02-A003864733  SELIBR: 351171  SNAC: w6np3cqq  SUDOC: 080852440  VIAF: 3263661   WorldCat (עם VIAF): 3263661 
כרטיס לקונצרט רוד סטיוארט, 1993
מוזיאון ראלי

| --- | --- |

 מידע כללי
 סוג:  מוזיאון לאמנות וארכאולוגיה
 כתובת:  שדרות רוטשילד, קיסריה
 מדינה:  ישראל 
 בעלים:  מוזיאוני ראלי 
 מייסדים:  הארי רקנאטי
 מנהל:  לילי צוהר
 הקמה ובנייה
 תקופת הבנייה:  ?–1993
 תאריך פתיחה רשמי:  1993 
 אדריכל:  שאול שקולניק
 מידות
 שטח:  40,000 מטר רבוע
 
 קואורדינטות:  32°30′55″N 34°54′26″E﻿ / ﻿32.5154°N 34.9071°E﻿ / 32.5154; 34.9071
 www.rallimuseums.com/146
 he
 
מזרקת האריות במוזיאון ראלי 2
פאטיו בקומה השנייה של מוזיאון ראלי 1
חצר מוזיאון "זיכרון ספרד" (ראלי 2)
מוזיאון ראלי הוא מוזיאון לאמנות ספרדית ולארכאולוגיה בקיסריה, מייסודו של הארי רקנאטי, אספן אמנות נלהב, שפרש מעסקי הכספים והקדיש את עצמו לאמנות. המוזיאון שוכן בשני בניינים מפוארים בסגנון ספרדי, הנשקפים אל מדשאות, עצים וים. בבניין הראשון בקומה השנייה יש מרפסת רחבת-ידיים, מסוככת, ובה פסלים שונים, המחברת אל מתחם נעול שבו נהג לגור רקנאטי בחופשותיו בישראל. בקומתו התחתונה יש הצגה של ארכאולוגיה של קיסריה מתקופות שונות, בהן הרומית, ההלניסטית והביזנטית.
הבניין השני עוסק בפסלים של דמויות מרכזיות מיהדות ספרד, וכן בציורים המבוססים סיפורי התורה כמו אדם וחווה.
היסטוריה

המוזיאון הישראלי, השלישי בסדרת המוזיאונים שהקים רקנאטי, נפתח באוקטובר 1993. קדמו לו המוזיאון בפונטה דל אסטה באורוגוואי, שנפתח בשנת 1987, והמוזיאון בסנטיאגו בירת צ'ילה, שנפתח בשנת 1992. בשנת 2000 נפתח מוזיאון רביעי בעיר מרבייה, ספרד. 4 וחצי מיליון דולר הושקעו בהקמת מבנה המוזיאון, המשתרע על 700 מטרים רבועים, ושוכן בתוך גן שגודלו 40 דונמים (40,000 מטרים רבועים).
את שלושת המוזיאונים תכנן האדריכל שאול שקולניק.
המוזיאונים נקראים על שם בנק האחים ראלי (Ralli Brothers (Bankers) S.A), הבנק הפרטי השווייצרי (אף הוא מייסודה של משפחה יוונית, כמו משפחת רקנאטי) שבאמצעות רכישתו וניהולו המוצלחים מאז סוף שנות ה-60 של המאה ה-20 עשה הארי רקנאטי את עיקר הונו האישי.
מיום הקמתו של המוזיאון מנהלת את המוזיאון לילי צוהר.
עקרונות

המוזיאון בקיסריה ייחודי בין המוזיאונים לאמנות בארץ: אין גובים בו דמי כניסה, מתוך עיקרון; לדעת רקנאטי, האמנות שייכת לקהל הרחב, ואין לגבות כסף ממי שבא לראותה. ניתנים עלוני הסבר לקהל. המוטו של המוזיאון גורס כי "מטרת האמנות – הנאה".
מוזיאון ראלי 1

בכניסה לבניין יש שלט המנציח את קהילת יהדות סלוניקי ואת יהדות ספרד, שמהן הגיעה משפחתו של מייסד המוזיאון. במקום מוצגת אמנות ספרדית, כמעט אך ורק מן המאה העשרים, חלקה של אמנים ידועים, בעיקר סלבאדור דאלי, פסלים רבים שלו מוצגים בקומה השנייה, ואחרים של אמנים אלמוניים יחסית. הרושם העיקרי הוא של צבע, חום וחיוניות. ברחבי המוזיאון פזורים פסלים ליד המוצגים יש תוויות ובהן הפרטים המקובלים, בעברית ובאנגלית.
בקומה התחתונה של הבניין הראשון ישנה תערוכה ארכאולוגית "חלומו של הורדוס" המתארת את קיסריה לתקופותיה - בהן ההלניסטית, הרומית והביזנטית, ובה ממצאים מתקופות שונות. לידו סדרת מדליונים שנטבעו בצרפת במאה העשרים, שעליהם קלסתרי ציירים, סופרים, וממציאים מן המאות הקודמות.
מוזיאון ראלי 2 - "זיכרון ספרד"

באפריל 2007 נחנך מוזיאון מפואר במקום הנקרא "זיכרון ספרד". החצר הגדולה בכניסה למוזיאון בנויה בהשראת החצר המפורסמת בארמון אלהמברה בגרנדה שבספרד. בכניסה יש מזרקה על שם כריסטופר קולומבוס ואחריה מזרקה הנישאת על אריות שמפיהם זורמים מים כמו במזרקת האריות המפורסמת בארמון אלהמברה. משני הצדדים ניצבים פסלי שיש של הבולטים מיהודי ספרד כמו שלמה אבן גבירול, יהודה הלוי, הרמב"ם וברוך שפינוזה. כן מופיעים פסליהם של אנשים חשובים שמוצאם מהאנוסים היהודים כמו נוסטרדמוס, וכן כריסטופר קולומבוס ומיגל דה סרוונטס. בתוך המוזיאון בן שלוש הקומות מוצגים ציורים על נושאים מהתנ"ך שצוירו על ידי אמנים אירופאים במאות ה-16 עד ה-18 ותערוכה המוקדשת לאמנות של פאול קור. מול הכניסה למוזיאון אנדרטת שיש גדולה בצורת אובליסק, לזכר קהילות היהודים באיטליה ולזכר האיטלקים שהצילו יהודים במלחמת העולם השנייה. בסמוך למוזיאון ישנה גינה ובה פסלי אלה שתרמו להקמתה של מדינת ישראל כמו בנימין זאב הרצל, חיים ויצמן, ארתור ג'יימס בלפור, הארי טרומן ודוד בן-גוריון.
הערות שוליים

↑  מירי רווה, "חוגגים 20 שנים למוזיאון ראלי בקיסריה", בעיתון "חדשות קיסריה", 21 בספטמבר 2018
מרדכי שולמן

| --- | --- |
אין תמונה חופשית
 לידה:  1901 טיקטין, רפובליקת פולין 
 פטירה:  20 בפברואר 1982 (בגיל 81 בערך) 
 תקופת הפעילות:  ? – 20 בפברואר 1982 
 השתייכות:  תנועת המוסר, חרדים ליטאים, ישיבת סלובודקה 
 צאצאים:  נתן שולמן 
 
הרב מרדכי זאב שולמן (תרס"א, 1901 - כ"ז בשבט תשמ"ב, 20 בפברואר 1982) היה ראש ישיבת סלבודקה בבני ברק ומאישי תנועת המוסר.